Теодор Траянов
Странен пътник

chitanka.info

Гората задрямва и тихо говори

за чакан, но нивга невидений дар,

говори за пътник, сред скръб и умори,

към свойто градиво запътен зидар.

Той нощем ще стигне, но кой ще отвори,

ще хлопа, прегърнат от черен кошмар,

на прага приседнал, чело ще обори

и всичко ще зърне, насъне макар.

Гората задрямва и думи жалейни

нареждат за пленник в опасна страна,

за кули среднощни, мечти чародейни,

за белите щерки на кобна луна,

че сладка измама е техний живот,

съмртта те изнасят, на живия плод!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.